La Nación (Paragvajo)

La Nación ( La Nacio) estas konservativa ĉiutaga gazeto eldonata en Paragvajo.

 Historio 
Ĝi estis fondita la 25-an de majo 1995 fare de la komercisto kaj sportdirektoro Osvaldo Domínguez Dibb, en la urbo Fernando de la Mora. ABC color Kune kun Diario Crónica kaj la radiostacioj Montecarlo FM 100.9 kaj 970 AM, ĝi estas parto de Grupo Nación de Comunicaciones.

La neprofitcela organizaĵo Supervivo Internacia aljuĝis al ĝi la premion por "La plej rasisma artikolo" de la jaro 2007, ĉar ĝi nomis indiĝenojn "neolitikaj" kaj komparis ilin kun "kancero".

La 15-an de aprilo 2015, la komercistino Sarah Cartes oficialigis la aĉeton de Grupo Nación de Comunicaciones, kiu fariĝis parto de Grupo Cartes.

Dum 15 jaroj, Grupo Nación de Comunicaciones estis gvidata de la komercisto kaj sportdirektoro Alejandro Domínguez, filo de Osvaldo Domínguez Dibb, kiu en januaro 2016 estis elektita kiel prezidanto de la futbala federacio CONMEBOL.

En aŭgusto 2015, Grupo Nación de Comunicaciones aĉetis la gazeton Popular, sed ankaŭ la retejon hoy.com.py kaj radion elsendatan per la interreto, ĉiuj apartenantaj al Grupo Multimedia de la eksa prezidanto Juan Carlos Wasmosy.

 Referencoj 

 Eksteraj ligiloj 
Oficiala retejo ()

Kategorio:Paragvajaj gazetoj